|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Ministru kabineta noteikumu projekta “Transportlīdzekļu un to vadītāju valsts reģistra noteikumi” sākotnējās ietekmes novērtējuma ziņojums (anotācija)**   |  |  |  |  | | --- | --- | --- | --- | | **Tiesību akta projekta anotācijas kopsavilkums** | | | | | Mērķis, risinājums un projekta spēkā stāšanās laiks | | Ministru kabineta noteikumu projekta “Transportlīdzekļu un to vadītāju reģistra noteikumi” (turpmāk – Noteikumi) mērķis ir nodrošināt vienotu transportlīdzekļu un to vadītāju valsts reģistrā (turpmāk – Reģistrs) iekļaujamās informācijas uzskaiti, noteikt kā šī informācija tiek aktualizēta, precizēt subjektus, kam informācija tiek izsniegta, precizēt kārtību, kādā informācija no Reģistra tiek izsniegta, kā arī šīs informācijas glabāšanas termiņus un dzēšanas kārtību.  Tiesību akta projekts risinās problēmu, ka līdz šim Reģistrā iekļaujamā informācija ir noteikta vairākos normatīvajos aktos un nav vienota uzskaite par Reģistrā pieejamo informāciju, tās glabāšanas termiņiem un dzēšanu.  Tiesību akta projekts stājas spēkā Oficiālo publikāciju un tiesiskās informācijas likumā noteiktajā vispārējā kārtībā. | | | **I. Tiesību akta projekta izstrādes nepieciešamība** | | | | | 1. | Pamatojums | | Ceļu satiksmes likuma 14¹.panta pirmā un astotā daļa. | | 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Ar grozījumiem Ceļu satiksmes likuma (turpmāk – Likums) (“LV”, 231 (6058), 2017.gada 22.novembris) 14¹.panta astotā daļa ir izteikta jaunā redakcijā, un tajā ir ietverts deleģējums Ministru kabinetam noteikt Reģistrā iekļaujamo informāciju, tās glabāšanas termiņus un dzēšanas kārtību, kā arī kārtību, kādā Reģistrā esošā informācija nododama atklātībai, kā arī pieejamās informācijas apjomu. Ceļu satiksmes likuma 14¹.panta astotās daļas redakcija, kas bija spēkā līdz [2018](https://likumi.lv/ta/id/45467-celu-satiksmes-likums/redakcijas-datums/2018/06/01).gada 1.jūnijam, paredzēja deleģējumu Ministru kabinetam noteikt tikai kārtību, kādā Reģistrā esošā informācija pieprasāma un nododama atklātībai, kā arī pieejamās informācijas apjomus. Līdz ar to normatīvajos aktos nav noteikta vienota Reģistrā iekļaujamās informācijas uzskaite, kā arī šīs informācijas glabāšanas termiņi un dzēšanas kārtība. Pamatojoties Ceļu satiksmes likuma 14¹.panta astoto daļu (redakcija, kas bija spēkā līdz [2018](https://likumi.lv/ta/id/45467-celu-satiksmes-likums/redakcijas-datums/2018/06/01).gada 1.jūnijam) ir izdoti Ministru kabineta 2014.gada 25.novembrī noteikumi Nr.725 “Transportlīdzekļu un to vadītāju valsts reģistrā un traktortehnikas un tās vadītāju informatīvajā sistēmā esošās informācijas pieprasīšanas kārtība” (turpmāk – Noteikumi Nr.725).  Ņemot vērā Ceļu satiksmes likuma 14¹.panta astotās daļas jauno redakciju, ir nepieciešami grozījumi Noteikumos Nr.725, bet tā kā plānoto grozījumu apjoms pārsniedz pusi no spēkā esošo normu apjoma, saskaņā ar Ministru kabineta 2009.gada 3.februāra noteikumu Nr.108 “Normatīvo aktu projektu sagatavošanas noteikumi” 140.punktu sagatavojams jauns Ministru kabineta noteikumu projekts.  Saskaņā ar Likuma 4.panta piekto daļu VAS “Ceļu satiksmes drošības direkcija” (turpmāk-CSDD) nodrošina un uztur Reģistru, kā arī veic citas ar ceļu satiksmes drošību saistītas darbības atbilstoši savai kompetencei. Reģistrs ir izveidots 1993.gadā, un ar Ministru kabineta 1997.gada 19.decembrī rīkojumu Nr. 69 “Par valsts nozīmes datorizētās informācijas sistēmas statusa piešķiršanu Transporta līdzekļu un vadītāju reģistrācijas sistēmai un Latvijas ostu kuģu satiksmes vadības informācijas sistēmai” transporta līdzekļu un vadītāju reģistrācijas sistēmai ir piešķirts valsts nozīmes datorizētās informācijas sistēmas statuss. Reģistra pārzinis ir CSDD. Reģistra izveidošanas un uzturēšanas mērķis ir automatizēt transportlīdzekļu un mazizmēra kuģošanas līdzekļu reģistrācijas, transportlīdzekļu un atpūtas kuģu vadītāju uzskaites, transportlīdzekļu tirdzniecības, nolietotu transportlīdzekļu apstrādes, transportlīdzekļu tehniskā stāvokļa kontroles tehniskās apskates ietvaros u.c. procesus, nodrošinot vienotu elektronisku informācijas radīšanu, apkopošanu, uzkrāšanu, apstrādāšanu, izmantošanu un glabāšanu. Ņemot vērā Reģistra izveidošanas mērķi un tā struktūru, uz Reģistru būtu attiecināmi Ministru kabineta 2010.gada 1.jūnija noteikumu Nr.496 “Kritiskās infrastruktūras, tajā skaitā Eiropas kritiskās infrastruktūras, apzināšanas un drošības pasākumu plānošanas un īstenošanas kārtība” un Ministru kabineta 2011.gada 1.februāra noteikumu Nr.100 “Informācijas tehnoloģiju kritiskās infrastruktūras drošības pasākumu plānošanas un īstenošanas kārtība” nosacījumi. Papildus CSDD ir starptautiskas saistības attiecībā uz Reģistra darbību. Lai Iekšlietu ministrijas Informācijas centrs spētu nodrošināt Ministru kabineta 2010.gada 21.aprīļa rīkojuma Nr.227 “Par Eiropas Savienības Padomes Lēmumā [2008/615/](http://eur-lex.europa.eu/eli/dec/2008/615/oj/?locale=LV)TI (2008.gada 23.jūnijs) par pārrobežu sadarbības pastiprināšanu, jo īpaši apkarojot terorismu un pārrobežu noziedzību, paredzēto kontaktpunktu noteikšanu” 1.punktā noteikto kontaktpunkta funkciju veikšanu, tam ir jāizmanto Reģistrā iekļautā informācija, no kuras tiek saņemti dati par Eiropas Savienības dalībvalstīs reģistrētajiem transportlīdzekļiem un to īpašniekiem/turētājiem. Starptautisku saistību īstenošanu CSDD uzliek arī likuma “Par Līgumu par Eiropas transportlīdzekļu un vadītāja apliecību informācijas sistēmu (EUCARIS)” regulējums, kas nosaka, ka attiecīgā līguma Latvijas Republikā centrālā reģistrācijas institūcija ir CSDD. Centrālās reģistrācijas institūcijas Eiropā, tai skaitā CSDD, izveido un uztur vienotu sistēmu transportlīdzekļu un to vadītāju apliecību datu apmaiņai, kas pazīstama kā EUCARIS.  Šobrīd Reģistrā iekļaujamā informācija ir noteikta daudzos normatīvajos aktos, piemēram:   * Jūras kodekss nosaka, ka Reģistrā iekļaujama informācija par kuģošanas līdzekļiem, kuru maksimālais garums ir mazāks par 12metriem, izņemot kuģus, kurus izmanto komercdarbībai jūrā un ostās, un atpūtas kuģus: ūdenssportam un atpūtai paredzētus kuģošanas līdzekļus (arī ūdens motociklus), kuru maksimālais garums ir mazāks par 12 metriem, izņemot jahtas; * Ministru kabineta 2010.gada 30.novembra noteikumi Nr.1080 “Transportlīdzekļu reģistrācijas noteikumi” nosaka Reģistrā iekļaujamo informāciju par mehānisko transportlīdzekli, tā piekabi (puspiekabi), mopēdu un velosipēdu, un to numurētajiem agregātiem, un mazizmēra kuģošanas līdzekli un tā motoru, kā arī to īpašnieku, valdītāju, turētāju un šo personu pārstāvjiem, kas veic darbības CSDD; * Ministru kabineta 2010.gada 2.februāra noteikumi Nr.103 “Transportlīdzekļu vadītāja tiesību iegūšanas un atjaunošanas kārtība un vadītāja apliecības izsniegšanas, apmaiņas, atjaunošanas un iznīcināšanas kārtība” nosaka Reģistrā iekļaujamo informāciju par personas apmācību transportlīdzekļa vai atpūtas kuģu vadīšanas tiesību iegūšanai un ar to saistītajiem dokumentiem; * Ministru kabineta 2011.gada 6.decembra noteikumi Nr.940 “Noteikumi par veselības pārbaudēm transportlīdzekļu vadītājiem un personām, kuras vēlas iegūt transportlīdzekļu vadītāju kvalifikāciju, kā arī par pirmstermiņa veselības pārbaudes izdevumu segšanas kārtību” nosaka Reģistrā iekļaujamo informāciju par ārsta vai ārstu komisijas atzinumu par transportlīdzekļa vai atpūtas kuģa vadītāja vai pretendenta pirmreizējo vai kārtējo veselības pārbaudi; * Ministru kabineta 2017.gada 30.maijā noteikumi Nr. 295 “Noteikumi par transportlīdzekļu valsts tehnisko apskati un tehnisko kontroli uz ceļa” nosaka Reģistrā iekļaujamo informāciju par transportlīdzekļa valsts tehnisko apskati un tajā fiksētajiem lielumiem un defektiem, transportlīdzekļa tehnisko kontroli uz ceļa, kā arī ar tām saistītās atļaujas piedalīties ceļu satiksmē derīguma termiņu un šīs atļaujas anulēšanu; * Ministru kabineta 2016.gada 22.novembra noteikumi Nr. 738 “Noteikumi par caurlaidēm, kas dod tiesības transportlīdzekļu vadītājiem darba uzdevumu pildīšanas laikā neievērot atsevišķas ceļu satiksmes noteikumu prasības” nosaka Reģistrā iekļaujamo informācija par caurlaidēm, kas dod tiesības transportlīdzekļa vadītājam darba uzdevumu pildīšanas laikā neievērot atsevišķas ceļu satiksmes noteikumu prasības”, u.c.   Attiecīgi Noteikumu 3.punktā ir uzskaitīta Reģistrā iekļaujamā, glabājamā un aktualizējamā informācija.  Noteikumu 3.1.apakšpunkts cita starpā nosaka, ka Reģistrā var iekļaut, glabāt un aktualizēt informāciju par velosipēdu. Velosipēdu reģistrācija ir brīvprātīga, un to veic, pamatojoties uz personas iesniegumu. Reģistrējot velosipēdu, tiek izdarīts ieraksts Reģistrā. Velosipēda reģistrācijas faktu apliecinošs dokuments izsniegts netiek. Lai palielinātu velosipēdu īpašnieku aizsardzību pret velosipēdu zādzību, kā arī lai nodrošinātu reģistrēto velosipēdu papildu identifikāciju, reģistrējot velosipēdu vai arī iepriekš CSDD reģistrēta velosipēda īpašniekam ir radīta iespēja saņemt velosipēda reģistrācijas uzlīmi.  Noteikumu 3.21.apakšpunkts nosaka, ka Reģistrā iekļauj, glabā un aktualizē informāciju attiecībā uz bīstamu vielu pārvadāšanai paredzētu transportlīdzekļu atbilstības sertifikātu. Bīstamu vielu pārvadāšanai paredzētu transportlīdzekļu atbilstības sertifikāta forma ir apstiprināta Ženēvā 1957.gada 30.septembrī noslēgtajā Eiropas valstu nolīgumā par bīstamo kravu starptautiskajiem pārvadājumiem ar autotransportu (ADR), kam Latvija pievienojās ar likumu “Par Latvijas Republikas pievienošanos Eiropas valstu nolīgumam par bīstamo kravu starptautiskajiem pārvadājumiem ar autotransportu (ADR) un protokolam par grozījumiem nolīgumā” prasībām. Reģistrā tiek saglabāta visa informācija attiecībā uz bīstamu vielu pārvadāšanai paredzētu transportlīdzekļu atbilstības sertifikātu, kas noteikta iepriekš minētajā likumā.  Noteikumu 3.23.apakšpunkts nosaka, ka Reģistrā iekļauj, glabā un aktualizē informāciju attiecībā uz transportlīdzekļu sertifikātu lielgabarīta un smagsvara kravu pārvadāšanai. Transportlīdzekļu sertifikātu lielgabarīta un smagsvara kravu pārvadāšanai forma apstiprināta attiecīgo jomu regulējošajos normatīvajos aktos par lielgabarīta un smagsvara pārvadājumiem.  Noteikumu 4., 5., 6., 7. un 8.punkts paredz Reģistrā iekļaujamās, glabājamās un aktualizējamās informācijas apjomu par fizisku un juridisku personu:   * transportlīdzekļa un atpūtas kuģa vadītāju; * transportlīdzekļa un kuģošanas līdzekļa īpašnieku, valdītāju, turētāju; * par personu, kura veic darbības ar transportlīdzekli vai kuģošanas līdzekli CSDD; * par peronu, kurai CSDD ir piešķīrusi piekļuvi Reģistra informācijai uz savstarpēji noslēgtas vienošanās pamata.   CSDD atbilstoši normatīvajos aktos noteiktajam Reģistrā iekļauj, glabā un aktualizē datus par izsniegtajām invalīdu stāvvietu izmantošanas kartēm, līdz ar to Noteikumi ir papildināti ar 9.punktu, kurā noteikta, kāda informācija atrodas Reģistrā par personu, kurai izsniegta invalīdu stāvvietu izmantošanas karte.  Noteikumu 10.punkts paredz, ka deleģētās funkcijas veikšanai CSDD Reģistrā var iekļaut citu informāciju, ja tā nepieciešama procesu pilnīgākai atspoguļošanai un sistēmas attiecīgas funkcionalitātes nodrošināšanai, un tā atbilst datu aizsardzības regulējuma prasībām. Taču tas, ka Noteikumos ir ietverts minimālais Reģistrā iekļaujamās informācijas apjoms un paredzēts, ka noteiktos gadījumos Reģistrā var iekļaut arī informāciju, kas nav minēta Noteikumu II.nodaļā, nenozīmē, ka Reģistra pārzinis ir tiesīgs veikt jebkādu fizisko personu datu apstrādi. Reģistra pārzinim kā jebkuram citam tiesību subjektam ir saistoša **Eiropas Parlamenta un Padomes Regula (ES) 2016/679 (2016.gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)**. Tas nozīmē, ka gadījumā, ja Reģistra pārzinim būs nepieciešams apstrādāt lielāku datu apjomu, nekā tas paredzēts Noteikumu II.nodaļā, tam jebkurā gadījumā būs jāievēro fizisko personu datu apstrādes prasības, kuras paredz Vispārīgā datu aizsardzības regula vai jebkuras citas spēkā esošās datu aizsardzības regulējuma prasības. Reģistra pārzinis datu apstrādē ir saistīts ar Reģistra izveidošanas un izmantošanas mērķi. Reģistra pārzinis ir identificējis fizisko personu datus, kuru apstrāde ir nepieciešama un šie dati ir uzskaitīti Noteikumos. Ja Reģistra pārzinim būs nepieciešams apstrādāt vēl citus fizisko personu datus, Reģistra pārzinis tos identificēs datu apstrādes nepieciešamības brīdī (datu apstrādes nepieciešamība ir atkarīga no normatīvajos aktos ietvertā regulējuma un Reģistra funkcionalitātes).  Noteikumu 13. un 14.punkts nosaka, ka fiziskās un juridiskās personas, valsts un pašvaldības iestādes, tiesībaizsardzības iestādes un citas normatīvajos aktos noteiktās personas noslēdz vienošanos ar CSDD par informācijas ievadīšanu un/vai nodošanu Reģistram. Savukārt Noteikumu 15.punkts nosaka, ka Reģistrs tiešsaistes režīmā nodod datus citām informācijas sistēmām tādā apjomā, kāds nepieciešams konkrētās informācijas sistēmas darbības nodrošināšanai, pamatojoties uz normatīvajiem aktiem un rakstisku vienošanos ar konkrētās informācijas sistēmas pārzini. Uz Noteikumu izdošanas brīdi Reģistrs satur vairāk kā 631 informācijas vienību nosaukumu, 8000 informācijas vienības datu laukus, un 391 210 193 informācijas vienības. Reģistrā esošās informācijas apmaiņa notiek starp: Valsts policiju; Iekšlietu ministrijas Informācijas centru; Valsts robežsardzi; pašvaldībām; Latvijas Republikas Prokuratūru; apdrošināšanas sabiedrībām; Latvijas Transportlīdzekļu apdrošinātāju biroju; Iedzīvotāju reģistru; Komercķīlu reģistru; maksātnespējas procesa administratoriem; zvērinātiem tiesu izpildītājiem; Valsts ieņēmumu dienestu; tiesām; Uzturlīdzekļu garantijas fonda administrāciju; fiziskām un juridiskām personas u.c. Iepriekš minētais Reģistra informācijas lietotāju saraksts ik pa brīdim tiek papildināts. Aktuālā informācija par valsts informācijas sistēmām, no kurām saņem un kurām nosūta informāciju no Reģistra, ir pieejama valsts informācijas sistēmu reģistrā, kas ir valsts reģistrs valsts informācijas sistēmu uzskaitei un to funkciju identificēšanai, un tas ir pieejams tīmekļa vietnē:  <https://www.visr.eps.gov.lv/visr/> **.**  Noteikumu 17.punktā ir uzskaitīti tie personas datu saņēmēji, kuri var iegūt ierobežotas pieejamības informāciju par fiziskajai personai piederošu, turējumā vai valdījumā esošu transportlīdzekli vai kuģošanas līdzekli, ja tiek identificēti personas dati. Papildus līdz šim noteiktajam, Noteikumi ir papildināti ar jauniem personas datu saņēmējiem, proti, Noteikumu 17.2.apakšpunkts nosaka, ka ierobežotas pieejamības informāciju no Reģistra ir tiesības iegūt institūcijām, kam deleģētas valsts vai pašvaldību iestāžu funkcijas un kurām normatīvajos aktos noteiktās kompetences ietvaros ir tiesisks pamats iegūt informāciju no Reģistra. Šādai personas datu apstrādei tiesiskais pamats ir Vispārīgās datu aizsardzības regulas 6.panta pirmās daļas e) punkts, kas nosaka, ka apstrāde ir vajadzīga, lai izpildītu uzdevumu, ko veic sabiedrības interesēs, īstenojot pārzinim likumīgi piešķirtās oficiālās pilnvaras. Ņemot vērā to, ka publiskās varas uzdevumus publiska persona var deleģēt privātpersonai un citai publiskai personai, ja pilnvarotā persona attiecīgo uzdevumu var veikt efektīvāk, ievērojot funkciju deleģēšanas kā pilnvarojuma būtību, uzskatāms, ka privātpersona vai cita publiskā persona, kurai deleģēts pārvaldes uzdevums, kas saistīts ar šo funkciju, tostarp, personas datu apstrādi, veic pati publiskā persona, nevis privātpersona vai cita publiskā persona, kurai deleģēts pārvaldes uzdevums, savās interesēs un uzdevumā. Savukārt Noteikumu 17.9. un 17.10.apakšpunkts nosaka, ka ierobežotas pieejamības informāciju ir nepieciešams iegūt juridiskām personām, kas normatīvajos aktos noteiktajā kārtībā ierīkojušas un reģistrējušas transportlīdzekļa tirdzniecības vietas, un juridiskām personām, kas nodarbojas ar nolietotu transportlīdzekļu apstrādi un ir saņēmušas atļauju normatīvajos aktos noteiktajā kārtībā.  Ceļu satiksmes likuma 14.1 panta pirmā daļa (spēkā no 2018.gada 10.maija) paredz, ka informācija par juridiskajai personai piederošu speciālo militāro transportlīdzekli un speciālo militāro tehniku, ir ierobežotas pieejamības informācija. Apsverot ar ierobežotas pieejamības informācijas aizsardzību un apriti saistītus riskus, Noteikumi papildināti ar 18.punktu. Noteikumu 18.punktā ir uzskaitīti tie informācijas saņēmēji, kuri var iegūt ierobežotas pieejamības informāciju par juridiskajai personai piederošu speciālo militāro transportlīdzekli un speciālo militāro tehniku. CSDD sniedz Noteikumu 18.2. un 18.3.apakšpunktā noteikto ierobežotas pieejamības informāciju tikai, ja ir saņemta speciālā militārā transportlīdzekļa īpašnieka rakstveida piekrišana.  Vispārīgā datu aizsardzības regula ievieš pārskata atbildības principu, kas uzliek pārziņiem pienākumu uzskatāmi parādīt, ka to darbība atbilst datu aizsardzības principiem, piemēram, saskaņā ar Vispārīgās datu aizsardzības regulas 5.panta pirmās daļas a) apakšpunktu personas dati tiek apstrādāti likumīgi, godprātīgi un datu subjektam pārredzamā veidā, savukārt saskaņā ar b) un c) apakšpunktiem personas dati tiek vākti konkrētos, skaidros un leģitīmos nolūkos, un to turpmāku apstrādi neveic ar minētajiem nolūkiem nesavietojamā veidā, kā arī personas dati ir adekvāti, atbilstīgi un ietver tikai to, kas nepieciešams to apstrādes nolūkos (“datu minimizēšana”). Ievērojot Vispārīgās datu aizsardzības regulas 5.panta otrajā daļā noteikto pārskata atbildības principu, pārzinim būs jāspēj pierādīt tiesiskā pamata pastāvēšanu konkrētai personas datu apstrādei. Līdz ar to saskaņā ar Noteikumu 20.punktu, CSDD ierobežotas pieejamības informāciju, identificējot informācijas pieprasītāju un informācijas saņēmēju, no Reģistra izsniedz tikai rakstiski, pamatojoties uz rakstisku pieprasījumu, vai izmantojot tiešsaistes datu pārraidi.  Paredzot Reģistrā iekļaujamās informācijas glabāšanas termiņus un dzēšanas kārtību, Noteikumu 27.punkts paredz, ka, aktualizējot vai labojot Reģistra informāciju, iepriekšējā (vēsturiskā) informācija tiek saglabāta Reģistrā, un Noteikumu 28.punkts papildus paredz, ka Reģistra informācija ir glabājama pastāvīgi saskaņā ar normatīvajiem aktiem, kas reglamentē informācijas sistēmās esošo dokumentēto datu arhivēšanu. Reģistra informācijas glabāšana pastāvīgi nepieciešama, jo CSDD atbildībā ir nodrošināt, lai Reģistrs darbojas precīzi un droši, ar iespējami mazākiem riskiem, nepārtraukti, kā arī CSDD ir atbildīgs par to, lai Reģistrs funkcionētu tam prasību līmenim, kāds šobrīd noteikts (kritiskā infrastruktūra, EUCARIS prasības un citas starptautiskās saistības).  Ņemot vērā to, ka Reģistrs ir izveidots 1993.gadā, tiesību akta papildu ietekme uz valsts un pašvaldību informācijas un komunikācijas tehnoloģiju sistēmām nav paredzēta, kā arī papildu finansējums izmaiņu nodrošināšanai informācijas un komunikācijas tehnoloģiju sistēmās nav nepieciešams.  Noteikumi jaunus pakalpojumus neparedz, jo ar Noteikumiem tiek risināta problēma, kad līdz šim Reģistrā iekļaujamā informācija nebija pieejama vienotā uzskaitē. | | 3. | Projekta izstrādē iesaistītās institūcijas un publiskas personas kapitālsabiedrības | | Satiksmes ministrija, Valsts akciju sabiedrība “Ceļu satiksmes drošības direkcija”. | | 4. | Cita informācija | | Nav. |      |  |  |  | | --- | --- | --- | | **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz transportlīdzekļu un kuģošanas līdzekļu vadītājiem, īpašniekiem, turētājiem, valdītājiem – fiziskām un juridiskām personām, kā arī uz personām, kuras saņem pakalpojumus CSDD . | | 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. | | 3. | Administratīvo izmaksu monetārs novērtējums | Projekts šo jomu neskar. | | 4. | Atbilstības izmaksu monetārs novērtējums | Projekts šo jomu neskar. | | 5. | Cita informācija | Nav. |      |  | | --- | | **III. Tiesību akta projekta ietekme uz valsts budžetu un pašvaldību budžetiem** | | Projekts šo jomu neskar. |      |  |  |  | | --- | --- | --- | | **IV. Tiesību akta projekta ietekme uz spēkā esošo tiesību normu sistēmu** | | | | 1. | Saistītie tiesību aktu projekti | Ņemot vērā to, ka ar Noteikumiem atzīst par spēku zaudējušiem Noteikumus Nr.725, Zemkopības ministrijai ir nepieciešams izdot jaunus Ministru kabineta noteikumus – traktortehnikas un tās vadītāju informatīvās sistēmas noteikumi. | | 2. | Atbildīgā institūcija | Satiksmes ministrija. | | 3. | Cita informācija | Nav. |      |  | | --- | | **V. Tiesību akta projekta atbilstība Latvijas Republikas starptautiskajām saistībām** | | Projekts šo jomu neskar. |      |  |  |  | | --- | --- | --- | | **VI. Sabiedrības līdzdalība un komunikācijas aktivitātes** | | | | 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tiek dota iespēja rakstiski sniegt viedokli par noteikumu projektu tā saskaņošanas stadijā. | | 2. | Sabiedrības līdzdalība projekta izstrādē | Paziņojums par līdzdalības iespējām tiesību akta saskaņošanas procesā ievietots Satiksmes ministrijas tīmekļa vietnē 2018.gada 10.aprīlī <http://www.sam.gov.lv/satmin/content/?cat=553> | | 3. | Sabiedrības līdzdalības rezultāti | Iebildumi un priekšlikumi netika saņemti. | | 4. | Cita informācija | Nav. |      |  |  |  | | --- | --- | --- | | **VII. Tiesību akta projekta izpildes nodrošināšana un tās ietekme uz institūcijām** | | | | 1. | Projekta izpildē iesaistītās institūcijas | Valsts akciju sabiedrība „Ceļu satiksmes drošības direkcija”. | | 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde tiks CSDD līdzšinējo funkciju ietvaros un institūcijas cilvēkresursus neietekmēs. | | 3. | Cita informācija | Nav. | |  |

Satiksmes ministrs U.Augulis

Vīza: Valsts sekretāra vietā

Valsts sekretāra vietniece Dž.Innusa